Järgnev saade on valminud tänu J.Meyeri teenistuspartnerite toele.
Ma anun nii kõiki siinviibijaid, kui ka televaatajaid -
palun otsustage mitte elada keskpärast, pooletoobist ja imalat elu.
IGAPÄEVAELU RÕÕMUD
Kord ühel pühapäeval jutlustas üks pastor aususest.
Esmaspäeva hommikul astus ta bussi peale, et tööle sõita,
kuid bussijuht andis piletiraha eest liiga palju tagasi.
Pastor mõtles kogu sõidu ajal,
kuidas Jumal oli teda varustanud lisarahaga kogu alanud nädalaks
ja samas ei andnud kogu lugu talle ka rahu.
Nii et enne bussist väljumist, andis ta selle raha bussijuhile tagasi,
öeldes: "Te eksisite ja andsite mulle liiga palju tagasi."
Bussijuht aga naeratas ja ütles: "Ei eksinud ma midagi.
Olin eile teie koguduses ja kuulsin teid aususest rääkimas,
nii et otsustasin teid täna proovile panna."
Ehk las ma öelda teile otse - maailm jälgib teid.
Nad peavad nägema meid elamas elu mida väidame uskuvat.
Sest kui me ainult räägime neile, aga ei ela seda ise välja,
toob see eeldavasti rohkem kahju kui kasu kaasa.
Nii et Jumala kuningriigi nimel
tuleb meil sõltumata oma tunnetest, mõtetest või arvamistest
langetada üks otsus.
Teadlik otsus anda oma tahe üle Jumalale
ja täita Tema tahet koos Tema abiga.
Las ma öelda kohe alguses:
Jumalale kuuletumine pole vähimalgi määral võimalik
ilma Temale toetumata.
Ilma Temata ei suuda me midagi!
Nii et sellest pole tolku, kui ütled peale mu juttu:
"Nii ongi! Lähen nüüd koju ja teen seda ja toda,
muutes üht, teist ja kolmandat!"
Kui nii, siis tea, et põrud täiega,
sest Jumalale ei avalda muljet meie sõltumatus,
vaid Ta tahab, et oleksime sõltuvad Temast.
"Alanduge siis Jumala võimsa käe alla et tema teid ülendaks õigel ajal."
Alandumine tähendab ka arusaama, et ilma Temata pole me keegi.
Teisalt jälle, kui meil puudub tugev soov ja tahe kuuletuda Jumalale
siis me ka kunagi ei tee seda.
Jumal ei tee kõike meie eest ära,
kuid ilma Temata ei suuda me ka midagi.
Mõistad sa?
Kui sa ei taha midagi teha, siis sa ka ei tee seda.
Sa ei tee, kui ei taha.
Samas aga, kui sa ikka väga tahad midagi teha,
siis sa ka teed seda.
Meile ei meeldi seda tunnistada,
sest nii palju lihtsam oleks öelda, et me ei saa midagi parata.
Mina aga usun, et kui sa ikka väga midagi tahad...
Inimesed kurdavad pidevalt, et neil pole aega.
Kuid sa teed oma ajaga just seda, mida sa teha tahad.
"Mul lihtsalt pole piisavalt aega!"
Sul on täpselt sama palju, kui kõigil teistel!
Meil kõigil on sama palju aega,
aga miks siis osad inimesed
on vilja kandmise osas sisuliselt kasutud?
Samas on teine osa inimesi, kes teevad lausa hämmastavaid asju
ja kelle elud on nii viljakad.
Samas kõigil on ühepalju aega.
Üks inimene tahab oma eluga midagi peale hakata
ja on ka valmis maksma hinda selle eest.
Öelge: "Maksma hinda."
Nad on valmis maksma hinda selle eest,
samas kui teised tahavad kõike väga kergelt kätte saada.
"See on liiga raske!"
"See on nii ebamugav."
"Olen selles vallas nagu seotud."
Jumal aita!
Roomlastele 12:1 ütleb laiendatud piiblitõlkes järgmist:
"Nüüd, vennad, anun ma teid Jumala suure halastuse pärast
tooma otsusekindlalt ja pühendunult oma ihud..."
Ehk Paulus ütleb: "Ma anun teid, et langetaksite ühe otsuse."
See on just see sama, mida ka mina täna siin teen -
ma anun teid ja kõiki televaatajaid -
palun otsustage mitte elada keskpärast, pooletoobist ja imalat elu.
Esimene asi, millest me kohe kasu lõikaks,
on see, kui otsustame öelda: "Mulle aitab vabandustest!"
Ei mingeid vabandusi enam!
Kui sa ka midagi enamat ei suuda,
saad siiski võtta vastutuse kogu segaduse eest oma elus.
"Aga see pole minu süü!
Kui ma poleks olnud selline või tollene...
Kui mul oleks olnud rohkem seda ja toda..."
Lõpeta vaatamine sellele, mida sul pole
ja hoia oma pilk sellel, mis sul on.
Võib-olla sul polnud armastavaid vanemaid,
kuid sul on nüüd Jumal, kes on sinu poolt.
Võib-olla sind kuritarvitati lapsepõlves,
kuid Jumal on valmis tervendama ja taastama sind.
Minuga juhtus midagi sel nädalal, mille kaudu Jumal täiega üllatas mind.
Ma lõpetasin keskkooli 1961.aastal.
Mu isa oli tol ajal hästi kuri ja vägivaldne
ega lubanud mul teha midagi, mida teised noored tegid.
Mul polnud ühtegi sõpra ja ma tundsin end alati väljajäetuna.
Ta ei lubanud mul osta klassipilte, mis laste jaoks oli ütlemata oluline.
Kõik vahetasid omavahel pilte, aga mul polnud ühtegi anda.
Ka ei ostnud ta mulle lõpetamise puhul klassi sõrmust.
Kuid möödunud nädalal saabus me kontorisse üks pakk,
mis oli saadetud kellegi anonüümse isiku poolt,
mis minu meelest oli lahe,
sest kinnitas veelgi enam Jumala käekirja selle taga,
kuigi me ju teame, et Jumal kasutab inimesi.
Kuid keegi oli pääsenud ligi mu kooli arhiivile,
saanud teada, mis aastal ma lõpetasin
ja lasi mulle teha klassi sõrmuse ning saatis selle mulle.
Ainult et minu sõrmusel on ka väike Piibel ja rist peal.
51 aastat peale mu keskkooli lõppu
taastab Jumal endiselt asju, mida hingevaenlane püüdis röövida.
Kui imeline me Jumal ikka on!
Nii et peame alati vaatama sellele, mida uut Jumal saab teha
ja mitte sellele, mis meile tehtud on.
Kui paljud teist mõistavad, et kõik see, mis on Piiblis kirjas
selle kohta, mida teha või mitte teha,
on meie endi kasuks?
Ütlesin juba varem,
et meie sõnakuulelikkus ei muuda midagi Jumalas.
See ei muuda Tema elu paremaks.
Jah, see laiendab Tema kuningriiki, kui panustame sellesse kuulekalt,
kuid tegelik tõde on ka see,
et kui sa ei lase Jumalal end kasutada,
leiab Ta kellegi teise.
Jumal pole piiratud selle läbi, kui meie keeldume kuuletumast.
Ta leiab kasvõi tuhande seast kellegi,
kes teeb ära selle, mida Ta palus sul teha,
kuid mida sa polnud valmis tegema.
Kuid ma ei tahaks küll jääda mängust välja!
Tahan olla kaasas kõigega, mida Jumal on maailmas tegemas.
Ma tahan olla osa sellest ja mitte raisata oma elu.
Nii et Paulus ütles: "Ma anun teid Jumala suure halastuse pärast
tooma otsusekindlalt ja pühendunult oma ihud..."
Loeme lõpuni selle Roomlastele 12:1 kirjakoha.
"...tuues kõik iseendast, kui ka oma oskused..."
See tähendab nii su mõtteid, suud, käsi, jalgu, suhtumisi, raha,
vabaaja tegevusi ja suhteid.
"...tuues kõik iseendast, kui ka oma oskused elavaks ohvriks..."
Elavaks ohvriks.
Vanas Testamendis toodi surnud ohvreid,
kuid Jumal pole huvitatud neist.
Jumal igatseb elava ohvri järele, mis on püha ja Talle meelepärane.
"See olgu teie mõistlik jumalateenistus."
Mulle meeldib Pauluse suhtumine siin, mis annab kui mõista:
"Ja ärge tehke nägu, et seda kõike on liiga palju!"
See on kõige mõistlikum asi, mida teha - anda endast kõik.
Ütlesin eile õhtul,
et käime Jeesusega sageli kui kohtingul,
samas, kui peaksime olema Talle täielikult pühendunud.
Aamen?
Pühenduge Talle täiega.
Jumal ei oota ohvreid, vaid sõnakuulelikkust.
Vaatame 1 Saamueli 15 ptk'i.
Viime siin läbi väikese piiblitunni, kasutades näitena kuningas Sauli.
Esiteks: see polnud kunagi Jumala soov,
et Ta rahval oleks kuningas,
sest Ta ise tahtis olla nende kuningas.
Kuid rahvas käis muudkui peale, nii et Ta andis neile kuninga.
Ta leidis Sauli,
saates prohvet Saamueli võidma teda Iisraeli kuningaks.
Saulil oli algul väga alandlik suhtumine
ja ta hoidis üsnagi madalat profiili.
Kuid kuidagi on nii, et kui Jumal hakkab kedagi kasutama
ja suured asjad hakkavad sündima selle inimese elus ja ta on õnnistatud,
siis tal on väga raske jääda alandlikuks.
Me hakkame arvama, et see kõik on meist endist
ja me oleme nii võrratud!
Et oleme paremad, kui teised
ja saame seetõttu neid halvemini kohelda.
Kuid Jumal ei saa hoida sellist inimest alal
ega lasta tal omada seda, mille Jumal talle algselt plaanis.
On aga lausa hämmastav, mida Jumal saab teha
mehe või naise kaudu,
kes toob Talle kogu au selle eest, mida Ta on tegemas.
1 Saamueli 15:1
"Ja Saamuel ütles Saulile:
Issand on mind läkitanud võidma sind kuningaks tema rahvale Iisraelile."
Võidma.
Täna õhtul tahan rääkida ka võidmisest,
sest minu meelest ei kuule sellest enam väga palju.
Enam kui 30 a tagasi, kui ma teenistusse astusin,
muust ei räägitudki, kui vaid võidmisest.
Me kuulsime sellest söögi alla ja söögi peale.
Peame olema valvel, et kaitsta seda võidmist oma eludes,
sõltudes sellest ja mitte oma libedatest programmidest
Aamen?
Nii et täna tahan rääkida võidmisest, milles peitub Jumala vägi su elu jaoks
ja kuidas kuulekus, või sõnakuulmatus seda mõjutab.
Elus pole ühtki asja, mis saaks olla väärtuslikum su jaoks,
kui Püha Vaimu võidmine.
Mitte miski ei saa olla kallim sellest! Mitte miski!
Saime tänahommikuse ülistuse ajal sellest samuti pisut osa -
täiendava kogemuse Jumala ligiolust ja võidmisest.
Ma ei pea seda isegi kuidagi seletama,
sest te kõik kogesite, et Jumal on siin.
Ja kui Jumal on kohal, sünnib imelisi asju.
Me saame värskendatud, kogedes uut usku, lootust ja väge.
Nii et Jumal võidis Sauli kuningaks oma rahva Iisraeli üle.
Kui Jumal võiab sind midagi tegema,
siis Ta ka varustab sind seda rolli täitma.
Ta võttis ühe tavalise inimese, kellest tänu võidmisele sai kuningas.
Wau!
Salm 2: "Nõnda ütleb vägede Issand:
Ma tahan kätte tasuda, mis Amalek tegi Iisraelile..."
Amalek oli Iisraeli vaenlane, kes teda taga kiusas.
Jumal ütles, et Tal on sellest kõrini ja Ta karistab Amaleki selle eest.
"Ma tahan kätte tasuda, mis Amalek tegi Iisraelile,
astudes teel temale vastu, kui ta tuli Egiptusest.
Mine nüüd ja löö Amalekki ja kaota sootuks ära kõik, mis tal on,
ja ära anna temale armu, vaid surma niihästi mehed kui naised,
lapsed ja imikud, härjad ja lambad, kaamelid ja eeslid!”
Me mõtleme nüüd kohe, et: "See küll aus pole!"
"Sedasi ju ikka ei saa!"
"See pole loogiline."
"Miks Jumal küll midagi sellist teeks?"
Kuid see pole meie asi küsitleda, mida Jumal teeb.
Meie asi on uskuda,
et kõigel, mida Jumal teeb, on oma põhjus.
Ja pange tähele - Jumalas pole grammivõrdki ebaõiglust
See, et ma Ta tegudest aru ei saa, ei tähenda veel, et Ta paneb puusse.
Nii et Saul oli valmis täitma Jumala korraldusi.
Kuid vaadates veidi edasi, siis salmis 8 on öeldud:
"Ja ta võttis Agagi, Amaleki kuninga, elusalt vangi...."
Nii et ta jättis kuninga ellu,
"...aga kogu rahva hävitas ta mõõgateraga sootuks."
Siin pole tegu mitte sõnakuulelikkuse, vaid ohvriga.
Siin on näha vaid osalist sõnakuulelikkust.
"Aga Saul ja rahvas andsid armu Agagile
ja parimaile lammastest, kitsedest ja veistest
ning talledele ja kõigele, mis oli hea, ega tahtnud neid hävitada sootuks..."
Nii et nad jätsid kuninga ellu,
hävitasid kõik selle, mis oli väärtusetu ja jätsid kõik hea alles.
Sellest on näha, kui kaugel nad olid Jumala algsest korraldusest
hävitada kõik sootuks
sellel kurjal, deemonlikul ja ebajumalaid kummardaval maal.
Jumal ütles, et Ta ei taha, et neil oleks mingit pistmist sellega.
Salm 10: "Siis tuli Saamuelile Issanda sõna,
öeldes: Ma kahetsen, et ma olen Sauli kuningaks tõstnud..."
Mu südame suurim palve on, et Jumal ei peaks kunagi ütlema:
"Ma kahetsen, et andsin Joyce'le selle teenistuse."
Kui kohutav ja traagiline see oleks!
Mõistate, kui kurvad sõnad need on:
"Ma kahetsen seda võimalust, mille Saulile andsin."
"...sest ta on taganenud minu järelt ega ole täitnud mu käsku.”
Siis Saamuel kohkus ja kisendas kogu öö Issanda poole."
Salm 12 toob aga esile Sauli probleemi:
"Ja Saamuel tõusis vara, et hommikul kohata Sauli;
ja Saamuelile anti teada ning öeldi:
Saul tuli Karmelisse ja vaata, ta püstitas enesele mälestussamba."
Armas aeg!
See oleks sama, kui ma peaks siin ühe võrratu konverentsi,
hoone on rahvast puupüsti täis ja inimeste elud saavad muudetud
ning keegi püstitab mulle selle eest õue ausamba.
Kui ma laseks sel sündida, peaks te mind täiega segaseks.
Nii et Sauli käitumisest on näha,
et esiteks ta ei teinud kõike, mida Jumal oli käskinud tal teha.
Teiseks arvas ta, et ta oli olnud lõpp tubli
ja seepärast püstitaski endale mälestussamba.
Salm 13: "Kui Saamuel jõudis Sauli juurde, ütles Saul temale:
Issand õnnistagu sind! Mina olen Issanda käsku täitnud.”"
On lausa hämmastav,
kui pimestatud me võime olla oma arutlemiste keskel.
Tead sa, mis juhtub, kui laseme oma mõistusel
olla liiga kaasatud vaimsetesse asjadesse?
Üks suur segadus.
Kui Jumal käsib mul midagi teha ja ma ütlen:
"See küll ei saa olla Jumalast!"
Miks?
Kas seetõttu, et see läheb mulle midagi maksma?
Et see on ebamugav, või minu jaoks mõistetamatu?
Maarja ei saanud ka aru, mis temaga toimub,
kui ingel talle ilmus ja ütles, et temast saab Messia ema.
Ta ei mõistnud seda karvavõrdki, kuid sellest hoolimata ütles ta:
"Sündigu mulle Su sõna järgi!"
Me ei peagi kõike mõistma.
Annaks Jumal, et meil poleks paksud pead ja kiitsakad hinged.
"Mina olen Issanda käsku täitnud.”
Aga Saamuel küsis:
Mis lammaste määgimine see on, mis mu kõrvu kostab,
ja veiste ammumine, mida ma kuulen?”
Ja Saul vastas: Need on toodud amalekkide käest,
sest rahvas säästis parimad lambad, kitsed ja veised,
et neid ohverdada Issandale..."
Mõistate te, mida ta siin ütleb?
"Ma jätsin need loomad ellu, et tuua nad ohvriks Jumalale."
Kas enam rumalam annabki olla?
"Mina küll ei käskinud sul seda teha. Ma käskisin sul hävitada nad.
Ma ei käskinud sul säästa neid ja tuua neid mulle ohvriks,
otsekui teeksid midagi suurt selle läbi!
Ma käskisin sul hävitada nad!"
Saul jättis oma arutelude tõttu tegemata kõik selle,
mida Jumal oli käskinud.
Ta vaatas kõige selle hea peale ja mõtles:
"Ma pean leidma ühe hea põhjuse, et see kõik alles hoida.
Ma tean, mida ma teen!
Ma jätan need loomad alles kui ohvriks Jumalale!"
Olgu siinkohal öeldud,
et tal polnud vähimatki kavatsust neid loomi Jumalale ohverdada!
Ta tahtis nad endale jätta ja neid enda huvides kasutada.
Nii et ta muudkui püüdis tõestada, et ta on järginud Jumala korraldusi,
samas kui Saamuel ütles, et see pole nii.
Salm 22: "Siis ütles Saamuel:
Ons Issandal sama hea meel põletus- ja tapaohvreist
kui Issanda hääle kuuldavõtmisest?
Vaata, sõnakuulmine on parem kui tapaohver,
tähelepanu parem kui jäärade rasv."
Kui sõnakuulelik sa oled?
Oled sa täielikult sõnakuulelik Talle,
reageerides Ta korraldustele kiirelt ja täienisti,
täites kõike, mida Ta palub sul teha?
Või oled sa nagu Saul,
kes ei taha küll olla üdini sõnakuulmatu,
aga kes on siiski vaid pooleldi sõnakuulelik.
Teine näide.
Tol ajal, kui Jumal kutsus mind õpetama,
oli mul 3 last, nüüd on 4.
Mul polnud aega õppida ja uurida või teenistusteks ette valmistada.
Pidasin end nagunii hulluks, et üldse jumalariigi töösse astusin,
kuid samas oli mu südames see igatsus õpetada.
Õpetasin tol ajal üht väikest kodust piibliõppe gruppi,
kuid samas igatsesin nii väga ka ise õppida.
Nii mina kui Dave töötasime täisajaga ja mul oli väga hea töökoht.
Firma kattis kõik mu kütusekulud
ja meil polnud mingeid rahalisi probleeme.
Me polnud küll mingid pururikkad, kuid kõik meie vajadused olid kaetud
ja me saime teha seda, mis meile meeldis.
Kuid Jumal hakkas mulle rääkima, et pean oma töökohast loobuma
ja usaldama Teda kõigi rahaasjade osas.
Ta tahtis, et jääksin koduseks
ja hakkaksin tõsiselt uurima Jumala Sõna,
valmistudes selleks teenistuseks, mida arvasin üks päev omavat.
Osa minust ütles selle peale: "Sa oled hull!"
ja teine osa: "Lase käia!"
Nii et Jumal kõnetas mu vaimu ja hingevaenlane prõmmis ajude pihta
Kas keegi teab, millest ma räägin?
Seetõttu ka, kui tahad olla juhitud Jumala Vaimust,
pead olema valmis võtma teatud riske.
Pead võtma riski võimalikuks eksimiseks,
et saada teada, kas sul oli õigus.
Pead olema vapper ja julge.
Vaadates tagasi kõigele, mida tegin ja kui ebapopulaarne see kõik oli,
olen täiega hämmingus sellest, et mul jagus üldse julgust seda teha.
Kuid ma tean, et Jumala arm oli mu elu üle
ja kui ma poleks tookord seda teinud, poleks ma ka täna siin
jagamas teile oma lugu ja aitamas teid.
Ajal, mil ma hakkasin Jumala Sõna õpetama,
oli see naiste puhul väga taunitav teha seda, mida ma ka täna teen.
Kõik arvasid, et ma olen täiega segi,
va üks väike käputäis rahvast,
keda võis ühe käe sõrmedel üles lugeda.
Nii et kui Jumal ütles, et pean loobuma oma tööst,
ei tahtnud ma seda teha,
sest ma ei teadnud, kuidas me oma arved makstud saaks,
kuna iga kuu oleks jäänud puudu 40 dollarit.
Nii et ma oleks pidanud ikka kohe täiega usaldama Jumalat.
Nii et mu esimene reaktsioon polnud:
"Jaa Jumal! Lähen ütlen kohe oma töökoha üles!"
Pidasin seda töökohta veel päris kaua,
kuniks muutusin seal nii õnnetuks, et ei kannatanud seda enam välja.
Kui siis sellest tööst loobusin,
hankisin endale kohe poole kohaga töö asemele.
Nii et jah, ma usaldasin Jumalat ja tegin, mida Ta oli käskinud,
jättes endale paar päeva nädalas Jumala Sõna uurimiseks,
kuid samas tagasin endale piisava sissetuleku,
et kanda hoolt oma pere eest.
Nii et ma polnud valmis Teda täielikult usaldama.
Kuid ära anna alla rasketel aegadel!
Ole sõnakuulelik Jumalale.
Nagu täna juba öeldud,
õpetab Roomlastele 12:1 meid alistama endid Jumalale
kui elavad ohvrid.
Jah, see võib meile midagi maksma minna,
et täita Jumala tahet
ja meile ei pruugi meeldida kõik, mida Jumal palub meil teha.
Kuid samas teame siiski oma südames,
et see toob esile parima me jaoks.
Üks asi, mis mind on palju aidanud, on arusaamine,
et mida iganes ka Jumal minult ei oota -
Ta ei püüa muuta mu elu selle läbi raskemaks
või röövida mu käest midagi,
sest Ta tõesti soovib vaid parimat igaühele meile.
Nii et Jumala plaani järgimine toob alati kaasa parima me jaoks.
Kuid tead, mis on veelgi parem?
Ta ise aitab meil ka teha seda, mida on meilt palunud!
Kui keegi teine palub sul midagi teha, ei pruugi ta ise sellele kaasa aidata,
kuid Jumal on andnud meile oma Püha Vaimu,
kes aitab meil olla kuulekad Talle.
Nii et kui sa ka maadled millegagi, ütle: "Jumal, aita mind!
Ma sõltun Sinust ja toetun Sulle ega saa ilma Sinuta hakkama!"
Ja siis sa näed, kuidas Jumal toimetab läbi sinu.
Johannese 15:5 ütleb, et lahus Temast ei suuda me midagi.
Oleme rääkinud sõnakuulelikkusest ja selle olulisusest,
aga ka sellega kaasnevast õnnistusest.
Pakume sulle 4-osalist CD'de sarja "Sõnakuulelikkus",
mis räägib kitsa raja järgimisest kõige võrratumasse ellu.
Usun, et see saab olema tõeliseks õnnistuseks sulle.
On kaks rada, mida võime valida.
Piiblis on öeldud, et Jumal seab me ette elu ja surma,
aga me peaks valima elu.
Jeesus rääkis nii laiast kui kitsast teest,
millest me peaks valima selle kitsa.
Olen alati öelnud, et seal kitsal teel pole mul ruumi mu lihalikule pagasile,
kuid kahtlemata juhib see kitsas tee parima eluni.
Ostes selle sarja, õnnistame meie sind Jumala Sõnaga
ja sinu abi aitab meil katta nii eetriaja kulud,
kui aidata inimesi üle kogu maailma.
Ühtlasi saate olla õnnistuseks üksteisele, aidates ja toetades üksteist
Nii et tänud juba ette su sõnakuulelikkuse eest
ja parimat päeva sulle, mida eales omada, Jeesuse nimel.
Tunned sa vahel, otsekui Jumal oleks pahane su peale?
See on laialt levinud probleem nii kirikus sees, kui väljaspool seda.
Kuid Jumala armastuse mõistmine
teeb sind vabaks nii süüst kui hukkamõisust.
Nii paljud põgenevad hirmununa Jumala eest,
selle asemel, et joosta Tema juurde.
Otsusta kohe praegu,
et sa ei kuluta enam ühtki päeva hirmule
ja et Jumal pole pahane su peale.
Joyce'i uus raamat nüüd müügil - "Jumal pole pahane su peale"
Palusime Joyce'i teenistuse IT-meestel
jagada nende lemmikasjadest Joyce'i kodulehel.
Tõlge sellele keerulisele jutule:
võid sealt vaadata terve nädala jao "Igapäevaelu rõõmud" saateid enne,
kui need veel eetrissegi lähevad.
See on päris lahe!
Just nimelt!
Terve nädala jagu "Igapäevaelu rõõmud" saateid enne,
kui need veel eetrissegi lähevad.
Täpsem info Joyce'i kodulehel.
SA OLED SIIN
Jumal, me täname Sind selle võimaluse eest olla siin täna
ja me palume Su õnnistusi selle maa, kaevu ja vee üle.
Me kuulutame selle paigaks, kus inimesed võivad saada õnnistatud
ja õppida tundma Sind.
Me palume, et sellest kaevust tulev vesi
oleks puhas, maitsev ja turvaline selle kandi rahvale.
Õnnista eriliselt igat ühte, kes siia tuleb
ja anname kõik üle Sulle ja Sinu nime auks, Jeesuse nimel.
Oluline mõte...
Peamine asi, mida tahan, et te meelde jätaks,
on minu ja mu venna lugu.
Kaks inimest, kes kasvasid üles samas kodus
ja kellel olid võrdsed võimalused -
üks suri mahajäetud hoones
ja teine kuulutab evangeeliumi.
Tähendad me jaoks rohkem kui arvatagi võid!
Oleme tänulikud oma sõpradele ja partneritele,
kes muudavad selle ülemaailmse teenistuse võimalikuks
Üheskoos toidame näljaseid, riietame vaeseid
ja jagame evangeeliumit kõigi rahvastega.
Võta meiega ühendust juba täna, et saada infot kõige toimuva kohta
ja hakka meie partneriks, jagades Kristuse armastust üle maailma.
Tõlge: Anne-Ly Raukas
Nähtud saade valmis tänu J.Meyeri sõprade-teenistuspartnerite toele.